stanford-oval/wikipedia huggingface dataset:
พอลินีเชีย
แหล่งข้อมูลอื่น

วิกิมีเดียคอมมอนส์มีสื่อที่เกี่ยวข้องกับ

Polynesia (หมวดหมู่)
| ด ค กภูมิภาคหลักและอนุภูมิภาคของโลก |
| --- | --- |
ทวีปแอฟริกา:  เมดิเตอร์เรเนียน  สะฮารา เหนือ อัลมัฆริบ  ตะวันออกกลาง  ตะวันออกกลางและแอฟริกาเหนือ  อัลมัชริก  ใต้สะฮารา ตะวันตก  ตะวันออก จะงอย  เกรตเลกส์  กลาง  ใต้  เกาะ 
ทวีปอเมริกา:  เหนือ แปซิฟิกตะวันตกเฉียงเหนือ  ตะวันออกเฉียงเหนือของสหรัฐ  นิวอิงแลนด์  ตะวันตกกลาง  ตอนกลางของแอตแลนติก  ตะวันตกของสหรัฐ  ตะวันตกเฉียงใต้  รัฐแห่งขุนเขา  ใต้ตอนกลางของสหรัฐ  ใต้ของสหรัฐ  ชายฝั่งตะวันออก  ชายฝั่งตะวันตก  ไบเบิลเบลต์  แอปพาเลเชีย  เกรตเลกส์  ตะวันออกของแคนาดา  ตะวันตกของแคนาดา  Canadian Prairies  เหนือของแคนาดา  แอตแลนติกของแคนาดา  เหนือของเม็กซิโก  เอริโดอเมริกา  แคริบเบียน  หมู่เกาะเวสต์อินดีส  กลาง  ตอนกลาง  มีโซอเมริกา  แองโกล  ฝรั่งเศส  ลาติน ไอบีเรีย ฮิสแปนิก  โปรตุเกส  ลาตินอเมริกาและแคริบเบียน 
ทวีปอเมริกาใต้:  กรวยใต้  เหนือ (รัฐเกียนา)  หมู่เกาะเวสต์อินดีส  ปาตาโกเนีย  แอมะซอน  ลาตินอเมริกาและแคริบเบียน 
ทวีปเอเชีย:  กลาง ทะเลอารัล  ทะเลทรายอารัลคุม  ทะเลแคสเปียน  ตะวันออกไกล แปซิฟิกเอเชีย รัสเซียตะวันออกไกล  ตะวันออก ตะวันออกเฉียงเหนือ  เอเชียชั้นใน เกรตเตอร์เอเชียกลาง  ตะวันออกเฉียงใต้ ภาคพื้นทวีป  ภาคพื้นสมุทร  เหนือ ไซบีเรีย  ยูรัล  ใต้ รัฐหิมาลัย  อนุทวีปอินเดีย  ตะวันตก ลิแวนต์ ทะเลเดดซี  เมดิเตอร์เรเนียน  เกรตเตอร์อิหร่าน ที่ราบสูงอิหร่าน  คาบสมุทรอาหรับ  คอเคซัส คอเคซัสใต้  ตะวันออกกลาง ตะวันออกกลางและแอฟริกาเหนือ  ตะวันออกใกล้  อัลมัชริก  เอเชียแปซิฟิก 
ทวีปยุโรป:  กลาง  เหนือ บอลติก  บริติชไอลส์  นอร์ดิก  ตะวันตกเฉียงเหนือ  สแกนดิเนเวีย คาบสมุทรสแกนดิเนเวีย  ตะวันออก ตะวันออกเฉียงใต้  บอลข่าน  คอเคซัส คอเคซัสใต้  คอเคซัสเหนือ  รัสเซียตอนใต้  รัสเซียยุโรป  ใต้ ไอบีเรีย  อิตาลี คาบสมุทรอิตาลี  บอลข่าน  ตะวันออกเฉียงใต้  เมดิเตอร์เรเนียน  ตะวันออกกลาง  ตะวันตก แอตแลนติก  กลุ่มประเทศแผ่นดินต่ำ  ตะวันตกเฉียงเหนือ  เยอรมัน  โรแมนซ์  เซลติก  สลาฟ 
โอเชียเนีย:  ออสตราเลเชีย ออสเตรเลีย  เกาะนิวกินี  ทวีปซีแลนเดีย  เกาะในแปซิฟิก ประเทศไมโครนีเชีย  เมลานีเชีย  พอลินีเชีย 
ขั้วโลก:  แอนตาร์กติก  อาร์กติก 
มหาสมุทร:  โลก (ทะเล)  แอนตาร์กติก/ใต้ การบรรจบกัน  อาร์กติก  แอตแลนติก  อินเดีย  แปซิฟิก เกรตแบร์ริเออร์รีฟ  ร่องลึกก้นสมุทรมาเรียนา  วงแหวนไฟ  รายชื่อทะเล 
ภูมิภาคโลก ที่ไม่ใช่ทวีป:  โลกเหนือและโลกใต้ ทั่วโลกตะวันตกเฉียงเหนือ  ทั่วโลกตะวันตกเฉียงใต้  โกลบอลตะวันออก ทั่วโลกตะวันออกเฉียงใต้  แผ่นดินและซีกโลกน้ำ โลกตะวันตกเฉียงเหนือ  โลกตะวันตกเฉียงใต้  โลกตะวันออก โลกตะวันออกเฉียงใต้  แผ่นดินและซีกโลกน้ำ 
  ทวีปของโลก / รายชื่อทะเล 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  ญี่ปุ่น  เช็กเกีย 
อื่น ๆ:  NARA 
Cook's Bay ที่โมโอเรอา เฟรนช์พอลินีเชีย
เกาะเล็กโมโกลิอีใกล้เกาะโอวาฮู รัฐฮาวาย
ซิลิกอนเตตระคลอไรด์

Chemical compound
ซิลิกอนเตตระคลอไรด์ (Silicon tetrachloride) เป็นสารประกอบอนินทรีย์มีสูตรเป็น SiCl4 เป็นของเหลวที่ระเหยง่ายและไม่มีสี ซึ่งจะควันออกสู่อากาศ ใช้สำหรับผลิตซิลิคอนและซิลิกาที่มีความบริสุทธิ์สูงสำหรับการใช้งานเชิงพาณิชย์
การเตรียม

ซิลิกอนเตตระคลอไรด์ทำขึ้นโดยการคลอริเนชันของสารประกอบซิลิคอนต่างๆ เช่น เฟอร์โรซิลิกซ์, ซิลิคอนคาร์ไบด์, หรือสารผสมของซิลิคอนไดออกไซด์และคาร์บอน ทั่วไปมักจะใช้ทางเฟอร์โรซิลิกซ์
ในห้องปฏิบัติการ SiCl4 สามารถเตรียมได้โดยการบำบัดซิลิคอนด้วยคลอรีน:
มีการจัดทำขึ้นเป็นครั้งแรกโดย Jöns Jakob Berzelius ใน 1823
ฟาโรห์เนเฟริเตสที่ 1

เนฟอาอารุดที่ 1 หรือ นัยเฟารุดที่ 1 และเป็นที่รู้จักกันดีในพระนามภาษากรีกว่า เนเฟริเตสที่ 1 เป็นฟาโรห์แห่งอียิปต์โบราณ นอกจากนี้ พระองค์ยังทรงเป็นผู้สถาปนาราชวงศ์ที่ยี่สิบเก้าแห่งอียิปต์ขึ้นในช่วง 399 ปีก่อนคริสตกาล
รัชสมัย > การขึ้นครองพระราชบัลลังก์

เป็นที่เชื่อกันว่า ฟาโรห์เนเฟริเตสที่ 1 เดิมทรงเป็นแม่ทัพจากเมืองเมนเดส ซึ่งอยู่ในบริเวณสามเหลี่ยมปากแม่น้ำไนล์ พระองค์ทรงเป็นผู้ที่ได้เริ่มการต่อต้านฟาโรห์อมิร์เตอุสในช่วงฤดูใบไม้ร่วงช่วงปี 399 ปีก่อนคริสตกาล โดยพระองค์ทรงเอาชนะในการต่อสู้แบบเปิด แล้วทรงสำเร็จโทษฟาโรห์อมิร์เตอุสที่เมืองเมมฟิส หลังจากนั้นฟาโรห์เนเฟริเตสที่ 1 ก็ทรงปราบดาภิเษกพระองค์เองขึ้นเป็นฟาโรห์ที่เมืองเมมฟิส และอาจจะที่เมืองซาอิสอีกด้วย ก่อนที่ทรงจะย้ายเมืองหลวงจากเมืองซาอิสไปยังเมืองเมนเดส ซึ่งเป็นสถานที่พระราชสมภพของพระองค์ และข้อเท็จจริงที่ว่าฟาโรห์เนเฟริเตสที่ 1 ทรงเลือกใช้พระนามฮอรัสเดียวกันกับฟาโรห์พซัมติกที่ 1 และพระนามฮอรัสทองคำของฟาโรห์อมาซิสที่ 2 ซึ่งเป็นผู้ปกครองจากราชวงศ์ที่ยี่สิบหกแห่งอียิปต์ ซึ่งแสดงให้เห็นว่าพระองค์ทรงต้องการเชื่อมโยงรัชสมัยของพระองค์เข้ากับ 'ยุคทอง' ในช่วงก่อนหน้านี้ของประวัติศาสตร์อียิปต์
รัชสมัย > กิจกรรมในรัชสมัย

ตามคำกล่าวของมาเนโท ฟาโรห์เนเฟริเตสที่ 1 ทรงครองราชย์เป็นระยะเวลา 6 ปี ถึงแม้ว่าหลักฐานทางโบราณคดีที่เกี่ยวข้องกับพระองค์จะสามารถย้อนไปเพียงแค่ปีที่ 4 แห่งการครองราชย์
พบหลักฐานการก่อสร้างในรัชสมัยของฟาโรห์เนเฟริเตสที่ 1 ในหลายพื้นที่ทั่วพระราชอาณาจักร ในบริเวณอียิปต์ล่าง พระองค์ได้โปรดให้มีการก่อสร้างที่เมืองธมูอิส, เทล โรบา, บูโต (สถานที่ที่ค้นพบรูปสลักของพระองค์), เมมฟิส, ซัคคารา (ที่ฝังพระศพเทพเจ้าอาปิสในช่วงปีที่ 2 แห่งการครองราชย์ของพระองค์) และเมืองเมนเดส ซึ่งเป็นทั้งเมืองหลวงและสถานที่พระราชสมภพของพระองค์ ในบริเวณอียิปต์กลางและบน พระองค์โปรดให้สร้างสั่งวิหารที่อาคอริส ในขณะที่ในอัคมิมที่ตั้งอยู่ใกล้เมืองซอฮัก มีหลักฐานการบูชารูปสลักของพระองค์ ซึ่งวางไว้ภายในวิหาร นอกจากนี้ พระองค์ยังโปรดให้เพิ่มอาคารบางหลังที่เมืองคาร์นัก เช่น ห้องเก็บของและศาลเทพเจ้า สฟิงซ์หินบะซอลต์ที่ปรากฏพระนามของพระองค์ ปัจจุบันจัดแสดงอยู่ในพิพิธภัณฑ์ลูฟวร์ แต่ทราบกันว่าถูกนำไปยังยุโรปตั้งแต่ช่วงต้นศตวรรษที่ 16 โดยนำไปประดับประดาน้ำพุที่สวนวิลลาบอร์เกเซในกรุงโรม
ในด้านการความสัมพันธ์กับดินแดนอื่น พระองค์ทรงกลับมาใช้พระราชนโยบายการแทรกแซงของอียิปต์ในดินแดนตะวันออกกลาง ตามที่ดิโอดอรัส ซิคูลัสกล่าว ในช่วง 396 ปีก่อนคริสตกาล พระองค์ทรงสนับสนุนกษัตริย์สปาร์ตาพระนามว่า อะเกซิลาอุส ในการทำสงครามกับเปอร์เซีย โดยสปาร์ตาได้พิชิตเกาะไซปรัสและโรดส์ และยังพยายามขยายอิทธิพลออกไปทางตะวันออก ฟาโรห์เนเฟริเตสที่ 1 ได้ทรงจัดหาเมล็ดธัญพืชและวัสดุจำนวนห้าแสนหน่วยแก่สปาร์ตาสำหรับเรือหนึ่งร้อยลำ อย่างไรก็ตาม เมื่อสิ่งของเหล่านี้เดินทางมาถึงเมืองโรดส์ มันก็เป็นช่วงเวลาหลังจากที่ชาวเปอร์เซียสามารถยึดเกาะคืนได้แล้ว ดังนั้น เกาะนี้จึงถูกยึดครองโดยโคนอนแห่งเอเธนส์ นักปรัชญาชาวเปอร์เซีย
รัชสมัย > การสวรรคตและการสืบสันตติวงศ์

ฟาโรห์เนเฟริเตสที่ 1 เสด็จสววรคตลงในฤดูหนาวช่วง 394/393 ปีก่อนคริสตกาล หลังจากที่พระองค์ทรงครองราชย์เป็นระยะเวลาหกปี ในประชุมพงศาวดารเดมอติกได้ระบุไว้ว่า "พระราชโอรสของพระองค์" ได้ทรงรับพระราชานุญาตให้สืบทอดพระราชบัลลังก์โดยไม่ระบุพระนาม และปัจจุบันนี้เชื่อกันโดยทั่วไปว่าพระราชโอรสของฟาโรห์เนเฟริเตสที่ 1 คือ ฟาโรห์ฮาคอร์  ซึ่งปกครองพระราชอาณาจักรเป็นระยะเวลาเพียงหนึ่งปีก่อนที่จะถูกโค่นล้มพระราชบัลลังก์โดยฟาโรห์พซัมมูเธส ซึ่งเป็นผู้อ้างสิทธิ์ในการครองราชย์ที่ไม่เกี่ยวข้องทางสายพระโลหิต อย่างไรก็ตาม ฟาโรห์ฮาคอร์ก็ทรงสามารถยึดพระราชบัลลังก์ได้คืนในอีกปีถัดมา
สถานที่ฝังพระบรมศพที่เป็นไปได้

สถานที่ฝังพระบรมศพที่เชื่อว่าเป็นของฟาโรห์เนเฟริเตสที่ 1 ถูกค้นพบโดยทีมร่วมจากมหาวิทยาลัยโตรอนโตและมหาวิทยาลัยวอชิงตันในปี ค.ศ. 1992-93 ความเป็นไปได้ที่พระองค์จะทรงเป็นเจ้าของหลุมฝังศพนี้คือ การค้นพบตุ๊กตาชวาบติที่ปรากฏพระนามของฟาโรห์เนเฟริเตสที่ 1 แต่อย่างไรก็ตามก็ไม่พบหลักฐานยืนยันใดอีก ถึงแม้ว่าจะยังคงหลงเหลือวัตถุในพิธีฝังศพและโลงศพหินปูนขนาดใหญ่ แต่เชื่อกันว่าหลุมฝังศพนี้ถูกทำลายโดยชาวเปอร์เซียในช่วง 343 ปีก่อนคริสตกาล มีการค้นพบพบภาชนะเซรามิกที่มีลายปลาปลาและจารึกที่รายล้อมไปด้วยรูปสลักปลาในพื้นที่ฝังศพ ซึ่งการปรากฏตัวของปลานั้น ซึ่งมักถูกตีความว่าเป็นเครื่องเซ่นไหว้ อาจจะเป็นเครื่องบ่งชี้ว่าสถานที่นี้เคยเป็นส่วนหนึ่งของวิหารแห่งเทพีฮัตเมฮิต ซึ่งเป็นเทพีแห่งปลา
ดูเพิ่ม

มูธิส – สันนิษฐานว่าเป็นฟาโรห์ ซึ่งครั้งหนึ่งเคยเชื่อว่าเป็นพระราชโอรสของฟาโรห์เนเฟริเตสที่ 1
แหล่งข้อมูลอื่น

Livius.org: Nepherites I เก็บถาวร 2014-06-07 ที่ เวย์แบ็กแมชชีน
ตุ๊กตาชวาบติของฟาโรห์เนเฟริเตสที่ 1
การเซ็นเซอร์

รูปหล่อพลาสเตอร์ดาวิดที่พิพิธภัณฑ์วิกตอเรียแอนด์อัลเบิร์ต มีใบมะเดื่อพลาสเตอร์ที่ถอดได้ ตำนานอ้างว่าใบมะเดื่อนั้นทำขึ้นหลังสมเด็จพระราชินีนาถวิกตอเรียทรงตกพระทัยหลังทอดพระเนตรรูปปั้นเปลือยครั้งแรก และถูกแขวนก่อนที่เชื้อพระวงศ์จะมาด้วยตะขอสองอัน
การเซ็นเซอร์ (อังกฤษ: censorship) เป็นมาตรการปกปิดหรือทำลายข้อมูลภาพ ข้อมูลเสียง ข้อมูลอักษร หรือข้อมูลใดก็ตามซึ่งพิจารณาแล้วเห็นว่าน่ารังเกียจ, สุ่มเสี่ยง, อ่อนไหว หรือไม่เหมาะสมที่จะเผยแพร่หรือปล่อยให้มีการเข้าถึง การเซ็นเซอร์มักถูกดำเนินการโดยภาครัฐ และมีในภาคเอกชนเช่นเดียวกัน
รัฐบาล และองค์กรเอกชนอาจมีส่วนในการเซ็นเซอร์ ในขณะที่กลุ่มและสถาบันอื่น ๆ อาจเสนอและยืนคำร้องเพื่อการเซ็นเซอร์ เมื่อปัจเจกบุคคลเช่นนักแต่งหรือผู้สร้างอื่น ๆ มีส่วนร่วมในการเซ็นเซอร์ผลงานตนเอง สิ่งนี้จึงมีชื่อเรียกว่า การเซ็นเซอร์ตนเอง การเซ็นเซอร์โดยทั่วไปมักเกิดขึ้นกับสื่อหลายแบบ เช่นคำพูด, หนังสือ, ดนตรี, ภาพยนตร์ และศิลปะอื่น ๆ, หนังสือพิมพ์, วิทยุ, โทรทัศน์ และอินเทอร์เน็ต ด้วยข้ออ้างหลายประการ เช่นความมั่นคงแห่งชาติ, เพื่อควบคุมสื่อลามกอนาจาร, สื่อลามกเด็ก และประทุษวาจา, เพื่อป้องกันเด็กหรือกลุ่มเสี่ยงอื่น ๆ, เพื่อสนับสนุนและกีดกันมุมมองทางการเมืองหรือศาสนา และเพื่อหยุดยั้งการหมิ่นประมาทและการใส่ร้าย
การเซ็นเซอร์โดยตรงอาจถูกหรือไม่ถูกกฎหมาย ขึ้นอยู่กัยประเภท สถานที่ และเนื้อหา หลายประเทศมีกฎหมายป้องกันการเซ็นเซอร์ที่แข็งแกร่ง แต่ไม่มีอันไหนที่ป้องกันได้ทุกอย่าง และกฎนี้มักใช้เป็นข้ออ้างในการสร้างความสมดุลว่าสิ่งใดควรและไม่ควรถูกเซ็นเซอร์ และที่สำคัญ ยังไม่มีกฎหมายต่อต้านการเซ็นเซอร์ตนเอง
ประวัติ

ใน 399 ปีก่อนคริสต์ศักราช โสกราตีส นักปรัชญากรีก ขณะท้าทายความพยายามของรัฐกรีกที่จะเซ็นเซอร์คำสอนเชิงปรัชญาของเขา ถูกกล่าวหาด้วยข้อหาเพิ่มเติมที่เชื่อมถึงความชั่วร้ายของหนุ่มสาวชาวเอเธนส์ และถูกตัดสินประหารชีวิตด้วยการดื่มยาพิษเฮมล็อก
รายละเอียดคำพิพากษาลงโทษของโสกราตีสมีดังนี้ ใน 399 ปีก่อนคริสต์ศักราช โสกราตีสถูกนำไปไต่สวน และพบว่ามีความผิดฐานทำลายจิตใจของหนุ่มสาวชาวเอเธนส์และความอกตัญญู (asebeia "ไม่เชื่อในพระเจ้าประจำรัฐ") และถูกตัดสินประหารชีวิตผ่านการดื่มเฮมล็อก
มีการกล่าวว่าเพลโต ลูกศิษย์ของโสกราตีส สนับสนุนการเซ็นเซอร์ในเรียงความเกี่ยวกับอุตมรัฐ ซึ่งต่อต้านการมีอยู่ของประชาธิปไตย ในทางตรงกันข้าม ยูริพิดีส (480–406 ปีก่อนคริสต์ศักราช) นักประพันธ์บทละครชาวกรีก ป้องกันเสรีภาพที่แท้จริงของมนุษย์ที่เป็นอิสระ ซึ่งรวมถึงสิทธิในการพูดอย่างเสรี ใน ค.ศ. 1766 สวีเดนเป็นประเทศแรกที่ยกเลิกการเซ็นเซอร์ตามกฎหมาย
เหตุผล

เหตุผลของการเซ็นเซอร์นั้นต่างกันออกไปตามลักษณะข้อมูลที่จะได้รับการเซ็นเซอร์
การเซ็นเซอร์ทางศีลธรรม: การขจัดไปให้พ้นซึ่งวัตถุอันขัดต่อศีลธรรมอันดีหรืออันเป็นปัญหาอื่น ๆ ทางศีลธรรม เช่น สื่อลามกอนาจารมักได้รับการเซ็นเซอร์อยู่เนือง ๆ ในโลกนี้
การเซ็นเซอร์ทางการยุทธ์: การรักษาข่าวกรองและกลวิธีทางการยุทธ์ให้เป็นความลับและห่างไกลจากศัตรู เพื่อต่อต้านการจารกรรมอันเป็นกระบวนการหนึ่งสำหรับรวบรวมข้อมูลทางการยุทธ์ และบ่อยครั้งที่ฝ่ายยุทธนาการพยายามจะระงับข้อมูลที่ไม่เหมาะสมทางการเมือง แม้ข้อมูลเช่นว่าจะไม่มีคุณค่าที่แท้จริงในเชิงข่าวกรองก็ตาม
การเซ็นเซอร์ทางการเมือง: การที่รัฐบาลปกปิดข้อมูลข่าวสารบางประกับกับสาธารณชน เพื่อควบคุมพลเมืองและเสรีภาพในการแสดงออก มิให้นำไปสู่การก่อจลาจลหรือการชุมนุมประท้วงที่ผิดกฎหมาย
การเซ็นเซอร์ทางศาสนา: การขจัดออกซึ่งวัตถุใด ๆ อันไม่พึงประสงค์ต่อลัทธิความเชื่อหนึ่ง ๆ รวมถึงการใช้อิทธิพลของศาสนาหนึ่งครอบงำอีกศาสนาหนึ่งให้ด้อยลง และบางทีศาสนาหนึ่งอาจไม่ร่วมวงศ์ไพบูลย์กับอีกศาสนาเมื่อเห็นว่าลัทธิความเชื่อของทั้งสองขัดกัน
การเซ็นเซอร์ทางองค์กร: การแทรกแซงของบรรณาธิการในองค์การสื่อสารใด ๆ เพื่อไม่ระงับการเผยแพร่ข้อมูลข่าวสารทางลบเกี่ยวกับองค์กรหรือภาคีของตนหรือแทรกแซงเพื่อไม่ให้ข้อมูลไปถึงการเปิดเผยต่อสาธารณชน
ประเภท > การเมือง

การเซ็นเซอร์ที่เข้มงวดมีให้เห็นตั้งแต่กลุ่มคนในสมัยประเทศคอมมิวนิสต์ รัฐมนตรีต่างๆ เป็นผู้ควบคุมเหล่านักเขียน ผลผลิตทางวัฒนธรรมเหล่านั้นแสดงให้เห็นถึงการเผยแพร่และประชาสัมพันธ์ความต้องการของรัฐ ในสมัยนั้นพรรคการเมืองเป็นผู้ตรวจเช็คและควบคุมก่อนที่จะเผยแพร่ ในสมัยของโจเซฟ สตาลิน (Stalinist period) แม้กระทั่งการพยากรณ์อากาศยังสามารถเปลี่ยนแปลงได้ถ้าหากรัฐบาลต้องการบอกว่าพระอาทิตย์จะไม่ส่องสว่างในวันที่ 1 พฤษภาคม ภายใต้การปกครองของ ประธานาธิบดีนีกอลาเอ ชาวูเชสกูแห่งโรมาเนีย การรายงานสภาพอากาศก็ถูกควบคุมอุณหภูมิจะได้ไม่ดูว่าขึ้นลงหรือเปลี่ยนแปลงมากจนถึงจุดที่ต้องออกคำสั่งหยุดงาน ในสหภาพโซเวียตเราไม่สามารถพบนักข่าวอิสระได้จนกระทั่งมิฮาอิล กอร์บาชอฟได้ก้าวขึ้นมาเป็นผู้นำแห่งสหภาพโซเวียต การรายงานข่าวทุกชิ้นจะต้องถูกควบคุมโดยพรรคคอมมิวนิสต์หรือองค์การที่เกี่ยวข้อง ปราฟดาคือหนังสือพิมพ์มีที่เอกสิทธิ์ผูกขาดและมีบทบาทมากในสหภาพโซเวียต หนังสือพิมพ์ต่างชาตินั้นมีให้เห็นแต่จะต้องเป็นฝ่ายเดียวกับพรรคคอมมิวนิสต์เท่านั้น
การครอบครองและการใช้เครื่องทำสำเนาล้วนถูกควบคุมเพื่อยับยั้งการผลิตและการเผยแพร่ของหนังสือต้องห้ามในโซเวียต (samizdat) หนังสือและนิตยสารที่ตีพิมพ์เองจะผิดกฎหมาย การครอบครองแม้กระทั่งหนังสือเพียงเล่มเดียวของ อันเดร ซินยาฟสกี ถือเป็นอาชญากรรมอันร้ายแรงและอาจมีการตรวจค้นจากหน่วยตำรวจลับแห่งสหภาพโซเวียตหรือเคจีบี ผลงานอื่นๆ ที่ไม่ได้สนับสนุนรัฐบาลต่างถูกตีพิมพ์ในต่างประเทศ สาธารณรัฐประชาชนจีนซึ่งยังใช้กฎหมายทางการเมืองแบบคอมมิวนิสต์ว่าจ้างตำรวจอินเทอร์เน็ตกว่าสามหมื่นคน เพื่อตรวจสอบการใช้อินเทอร์เน็ตและเว็บไซต์เสิร์ชเอนจินที่เป็นที่นิยม เช่น กูเกิล และ ยาฮู! และในประเทศอิรักภายใต้การปกครองของซัดดัม ฮุสเซน มีการเซ็นเซอร์ข่าวสารเช่นเดียวกับในประเทศโรมาเนียภายใต้ประธานาธิบดีนีกอลาเอ ชาวูเชสกูแต่มีความรุนแรงทางการเมืองมากกว่า ส่วนสื่อในประเทศคิวบาดำเนินการภายใต้การตรวจการของพรรคคอมมิวนิสต์ หน่วยงานการกำหนดทิศทางของการปฏิวัติ (Department of Revolutionary Orientation) ซึ่งทำหน้าที่พัฒนาและประสานงานกลยุทธ์ในการเผยแพร่และประชาสัมพันธ์ ซึ่งการเชื่อมต่อกับอินเทอร์เน็ตถือเป็นสิ่งผิดกฎหมาย
ประเภท > ความลับของรัฐและการเบี่ยงเบนความสนใจ

ในช่วงภาวะสงครามมีการเซ็นเซอร์อย่างเปิดเผย ทั้งนี้เพื่อป้องกันการปล่อยข้อมูลบางอย่างที่อาจะป็นประโยชน์แก่ศัตรู โดยทั่วไปเป็นการเก็บข้อมูลเรื่องเวลาและสถานที่ หรือถ่วงเวลาการปล่อยข้อมูลจนกระทั่งแน่ใจว่าไม่มีประโยชน์ต่อกองทัพฝ่ายตรงข้าม เช่น จุดประสงค์การปฏิบัติการ ในทางศีลธรรมอาจะเห็นไปในทางต่างกัน ผู้ที่สนับสนุนการกระทำนี้เห็นว่าการปล่อยข้อมูลด้านยุทธวธีก่อให้เกิดความเสี่ยงอย่างมากมายต่อความตายของผู้คนและมีโอกาสเสี่ยงต่อการแพ้สงครามของทั้งหมด ในช่วงสงครามโลกครั้งที่หนึ่ง จดหมายซึ่งเขียนโดยทหารอังกฤษจะถูกส่งผ่านกระบวนกองตรวจพิจารณา ซึ่งประกอบไปด้วยเจ้าหน้าที่ที่ทำหน้าที่คอยอ่านจดหมายและใช้ปากกามาร์คเกอร์สีดำขีดข้อความที่ไม่เหมาะสมทิ้งก่อนจะส่งจดหมายออกไป ซึ่งมีวลีหนึ่งที่เป็นที่นิยมในสมัยสงครามโลกครั้งที่สอง “หลุดปาก เรือจม” (Loose lips sink ships) เป็นการกระตุ้นให้แต่ละคนมีความระมัดระวังเมื่อต้องพูดเกี่ยวกับข้อมูลอันเปราะบางทางการเมือง ตัวอย่างของนโยบายเก็บกวาดของสหภาพโซเวียตภายใต้การนำของโจเซฟ สตาลิน ซึ่งมีปรากฏไว้บนภาพถ่ายและเผยแพร่เป็นการประณามการประหารชีวิตของนโยบายของสตาลิน แม้ภาพถ่ายเก่า ๆ จะถูกเก็บไว้แล้วแต่ภาพเหล่านั้นยังอยู่ในความทรงจำของสาธารณะ และเป็นสัญลักษณ์ของระบบสตาลินและระบอบการปกครองแบบเผด็จการเบ็ดเสร็จ ซึ่งการเซ็นเซอร์ส่วนใหญ่มีจุดประสงค์เพื่อปกป้องผู้มีอำนาจหรือบุคคลบางคนหรือการสนใจของสื่อมวลชนต่อเหยื่อการลักพาตัวเด็กถือเป็นเรื่องที่ช่วยไม่ได้
ประเภท > สื่อเพื่อการศึกษา

เนื้อหาสาระของหนังสือเรียนในโรงเรียนส่วนมากเป็นการอภิปรายและต่อต้านเพราะกลุ่มเป้าหมายนั้นคือเยาวชน การปกปิดความผิดหรือการเคลือบสีขาว (white washing) เป็นหนึ่งในวิธีการเลือกสรรหรือทำลายหลักฐานที่ต้องการหรือไม่ต้องการปกปิด รายงานของทหารในประวัติศาสตร์นั้นมีข้อโต้แย้งมาก เช่นในกรณีการทิ้งระเบิดเดรสเดนในสงครามโลกครั้งที่สอง หรือการสังหารหมู่นานกิง ซึ่งสามารถพบในหนังสือเรียนของญี่ปุ่น การฆ่าล้างเผ่าพันธุ์ของชาวอเมริกัน และการชุมนุมประท้วงที่จัตุรัสเทียนอันเหมิน ในบริบทของโรงเรียนมัธยมศึกษา วิธีการที่ความจริงและประวัติศาสตร์ถูกนำเสนอนั้นมีอิทธิพลอย่างมากต่อการตีความและความคิดร่วมสมัย ความเห็นหรือการเข้าสังคม การคัดสรรข้อมูลนั้นเลือกจากการตีความว่าสิ่งใดเหมาะสมหรือไม่เหมาะสมสำหรับเยาวชน การตีความว่าเหมาะสมหรือไม่เหมาะสมนั้นเป็นสิ่งที่ต้องโต้เถียงกันและสามารถเปลี่ยนแปลงได้ตลอดเวลา
ประเภท > ดนตรีและวัฒนธรรมสมัยนิยม

การเซ็นเซอร์ดนตรีนั้นมีรูปแบบต่างกันออกไปตามแต่ละประเทศ, ศาสนา, ระบบการศึกษา, ครอบครัวและกฎหมาย ซึ่งในกรณีส่วนใหญ่จะละเมิดสนธิสัญญาสิทธิมนุษยชนนานาชาติ นอกจากการเซ็นเซอร์สื่อลามก ภาษา และความรุนแรง ภาพยนตร์บางเรื่องถูกตรวจพิจารณาเพราะมีเนื้อหาในเชิงเปลี่ยนแปลงทัศนคติและความถูกต้องทางการเมือง เพื่อหลีกเลี่ยงการขัดต่อจริยธรรมของคนส่วนใหญ่ในสังคมหรือหลีกเลี่ยงการต่อต้านคุณค่าในเชิงศิลปะและประวัติศาสตร์ ตัวอย่างหนึ่งเช่นภาพยนตร์การ์ตูนชุด Censored Eleven ซึ่งแม้ว่าเป็นการ์ตูนแอนิเมชั่นแต่ถูกตรวจพิจารณาเพราะเห็นว่าไม่ถูกต้อง
ประเภท > ให้ความเห็นชอบในการทำซ้ำ ในภาพ หรือในงานเขียน

การให้ความเห็นชอบในการแก้ไขบทความคือสิทธิในการอ่านและแก้ไขบทความก่อนการส่งตีพิมพ์ซึ่งส่วนมากมักเป็นบทสัมภาษณ์ หลายสำนักพิมพ์ปฏิเสธที่จะให้สิทธิ์ในการแก้ไขบทความแต่ปัจจุบันได้กลายเป็นข้อปฏิบัติธรรมดาเมื่อบุคคลมีชื่อเสียงเกิดความกังวลใจอย่างมาก การให้ความเห็นชอบในการแก้ไขรูปภาพคือสิทธิ์ที่จะให้บุคคลนั้นๆ เลือกรูปภาพที่จะถูกนำไปตีพิมพ์หรือไม่ควรถูกตีพิมพ์ด้วยตนเอง โรเบิร์ต เรดฟอร์ด เป็นผู้หนึ่งที่เรียกร้องถึงสิทธิ์ในการเลือกรูปภาพ นักหนังสือพิมพ์ของฮอลลีวูด แพท คิงส์ลี เป็นที่รู้จักการดีว่าเป็นผู้ต่อต้านนักเขียนที่เขียนข่าวแย่ๆ ต่อลูกค้าของเธอจากการสัมภาษณ์
ประเภท > แผนที่

การเซ็นเซอร์แผนที่ถูกใช้ทั่วไปในเยอรมนีตะวันออกโดยเฉพาะอย่างยิ่งในพื้นที่ที่ติดกับชายแดนของเยอรมนีตะวันตก เพื่อให้การหลบหนีออกนอกประเทศเป็นไปได้ยากขึ้น การเซ็นเซอร์แผนที่นั้นยังถูกนำไปประยุกต์ใช้โดยกูเกิลแมปเมื่อพื้นที่นั้นๆ ตั้งใจถูกทิ้งไว้ล้าสมัย
ประเภท > เซ็นเซอร์ภายหลัง

การเซ็นเซอร์ภายหลัง คือ การเซ็นเซอร์ข้อมูลข่าวสารเกี่ยวกับการมีอยู่และมูลเหตุทางกฎหมายของการเซ็นเซอร์ ตามหลักเกณฑ์และวิธีการที่กำหนดไว้เป็นขั้นเป็นตอน
ประเภท > เซ็นเซอร์ที่สร้างสรรค์

เป็นการเซ็นเซอร์โดยการเขียนข้อความใหม่ แล้วส่งข้อความลับเหล่านี้ไปให้นักเขียนร่วมอีกหนึ่งคน รูปแบบนี้ใช้ในบทประพันธ์เรื่องไนน์ทีนเอทตี้โฟร์ ของ จอร์จ ออร์เวล
อ่านเพิ่ม

Abbott, Randy. "A Critical Analysis of the Library-Related Literature Concerning Censorship in Public Libraries and Public School Libraries in the United States During the 1980s." Project for degree of Education Specialist, University of South Florida, December 1987.
Birmingham, Kevin, The Most Dangerous Book: The Battle for James Joyce's Ulysses, London (Head of Zeus Ltd), 2014, ISBN 978-1594203367
Burress, Lee. Battle of the Books. Metuchen, NJ: The Scarecrow Press, 1989.
Butler, Judith, "Excitable Speech: A Politics of the Performative"(1997).
Darnton, Robert, Censors at Work: How States Shaped Literature. New York, NY: W. W. Norton. 2014. ISBN 978-0-393-24229-4.
Demm, Eberhard. Censorship and Propaganda in World War I: A Comprehensive History (Bloomsbury Academic, 2019) online review
Foucault, Michel, edited by Lawrence D. Kritzman. Philosophy, Culture: Interviews and Other Writings 1977–1984 (New York/London: 1988, Routledge, ISBN 0-415-90082-4) (The text Sexual Morality and the Law is Chapter 16 of the book).
Gilbert, Nora. Better Left Unsaid: Victorian Novels, Hays Code Films, and the Benefits of Censorship. Stanford, CA: Stanford University Press, 2013.
Wittern-Keller, Laura. Freedom of the Screen: Legal Challenges to State Film Censorship, 1915–1981. University Press of Kentucky 2008
Hoffman, Frank. Intellectual Freedom and Censorship. Metuchen, NJ: The Scarecrow Press, 1989.
Mathiesen, Kay Censorship and Access to Information Handbook of Information and Computer Ethics, Kenneth E. Himma, Herman T. Tavani, eds., John Wiley and Sons, New York, 2008
National Coalition against Censorship (NCAC). "Books on Trial: A Survey of Recent Cases." January 1985.
Parker, Alison M. (1997). Purifying America: Women, Cultural Reform, and Pro-Censorship Activism, 1873–1933, University of Illinois Press.
Biltereyst, Daniel, ed. Silencing Cinema. Palgrave/Macmillan, 2013.
Ringmar, Erik A Blogger's Manifesto: Free Speech and Censorship in the Age of the Internet (London: Anthem Press, 2007)
Terry, John David II. "Censorship: Post Pico." In School Law Update, 1986, edited by Thomas N. Jones and Darel P. Semler.
Silber, Radomír. Partisan Media and Modern Censorship: Media Influence On Czech Political Partisanship and the Media's Creation of Limits to Public Opposition and Control of Exercising Power in the Czech Republic in the 1990s. First edition. Brno: Tribun EU, 2017. 86 stran. Librix.eu. ISBN 978-80-263-1174-4.
Silber, Radomír. (2018) On Modern Censorship in Public Service Broadcasting. Cultural and Religious Studies, Volume 3, 2018, ISSN 2328-2177.
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย  โปแลนด์ 
อื่น ๆ:  พจนานุกรมประวัติศาสตร์ของสวิสเซอร์แลนด์  NARA 
กองทัพจีนทำลายรูปปั้นเทพีประชาธิปไตยที่จัตุรัสเทียนอันเหมิน พ.ศ. 2532 และยังคงเซ็นเซอร์ข้อมูลเกี่ยวกับเหตุการณ์นี้ รูปปั้นนี้มีชื่อว่าVictims of Communism Memorial สร้างขึ้นใหม่โดยโทมัส มาร์ชในวอชิงตันดีซี
การเผาหนังสือในประเทศชิลีหลังรัฐประหารใน พ.ศ. 2516 ที่แต่งตั้งรัฐบาลปิโนเชต์
อู้กะลา

ในบทความนี้ชื่อตัวคือ  ไม่มีนามสกุล
| อู้กะลา |
| --- | --- |
ဦးကုလား
เกิด: ค.ศ. 1678 หมู่บ้านสินกู อาณาจักรตองอู
เสียชีวิต: ค.ศ. 1738 (60 ปี)
สัญชาติ: พม่า
อาชีพ: นักประวัติศาสตร์   อาลักษณ์
มีชื่อเสียงจาก: ผู้เรียบเรียง มหาราชวงศ์
อู้กะลา (พม่า: ဦးကုလား) เป็นนักประวัติศาสตร์และอาลักษณ์ชาวพม่า เป็นที่รู้จักอย่างดีจากการเรียบเรียง มหาราชวงศ์ พงศาวดารฉบับแรกของพม่า อู้กะลาเป็นผู้ริเริ่มบันทึกประวัติศาสตร์พม่าโดยอิสระปราศจากการอุปถัมภ์ของราชสำนัก ถือเป็นฆราวาสคนแรกที่ทำการบันทึกประวัติศาสตร์ด้วยตนเอง
อู้กะลาเกิดในครอบครัวที่มั่งคั่งทั้งฝ่ายบิดาและมารดา บิดาชื่อเทวเศรษฐะ เป็นมหาเศรษฐีชาวบ้านซินไกง์ ทางทิศใต้ของเมืองอังวะ เขาสืบเชื้อสายมาจากเจ้าเมืองหรือผู้กินเมือง (မြို့စား) ในแถบนั้น  ส่วนมารดาชื่อเจ้ามณีโอฆะ เป็นสตรีที่สืบเชื้อสายไทใหญ่และพม่า มีบรรพชนเป็นขุนนางระดับสูงที่คอยรับใช้ราชวงศ์ตองอูมาตั้งแต่กลางคริสต์ศตวรรษที่ 15 มิคกี้ ฮาร์ท นักวิชาการชาวพม่า ให้ข้อมูลว่า เจ้ามณีโอฆะ มารดาของอู้กะลาเป็นเหลนของพระสุพรรณกัลยา
อู้กะลาสามารถเข้าถึงข้อมูลสำคัญจากราชสำนักตองอู เช่น พระราชหัตถเลขา ปะระไบ เอกสารของราชสำนักที่บันทึกโดยโหรและอาลักษณ์ บันทึกด้านการทหาร และลำดับพงศาวลีของพระราชวงศ์ เพื่อใช้ในการรวบรวมข้อมูลเพื่อเขียน มหาราชวงศ์ และเสริมด้วยข้อมูลจากเอกสารในท้องถิ่น จารึก อัตชีวประวัติ และประวัติศาสตร์ศาสนา ที่ถูกบันทึกและจัดเก็บไว้ตามวัดหรือหอพระสมุดหลวงในเขตราชธานี
เซบิเช

| --- | --- |
เซบิเชรูปแบบหนึ่งจากเปรู ใช้เนื้อปลาจำพวกปลากะพง
มื้อ: อาหารจานหลัก, อาหารเรียกน้ำย่อย
แหล่งกำเนิด: ประเทศชายฝั่งแปซิฟิกในลาตินอเมริกา
อุณหภูมิเสิร์ฟ: เย็น; สุก (ลวก) หรือดิบ (แช่น้ำผลไม้สกุลส้ม)
ส่วนผสมหลัก: เนื้อปลา, น้ำมะนาวหรือน้ำเลมอน, หอมใหญ่หรือหอมแขก, พริก
 ตำราอาหาร: เซบิเช   สื่อ: เซบิเช
เซบิเชรูปแบบหนึ่งจากชิลี ใช้เนื้อปลาแซลมอน
เซบิเชรูปแบบหนึ่งจากเอกวาดอร์ ใช้กุ้ง มะนาว หัวหอม มะเขือเทศ และสมุนไพรบางชนิด บางแห่งใช้ซอสมะเขือเทศ มัสตาร์ด และส้ม แต่ไม่ได้เป็นส่วนหนึ่งของสูตรอาหารพื้นฐาน
เซบิเช (สเปน: ceviche, cebiche, seviche, sebiche) เป็นอาหารประเภทยำชนิดหนึ่ง มีรสเปรี้ยวค่อนข้างโดด ประกอบด้วยเนื้อปลาหรืออาหารทะเลดิบแช่ในน้ำผลไม้สกุลส้ม (เช่น น้ำมะนาว น้ำเลมอน น้ำส้มซ่า) เคล้ากับเครื่องปรุงซึ่งได้แก่ พริกหรืออาฆี (พริกชนิด Capsicum baccatum) หอมใหญ่หรือหอมแขกซอย เกลือ และผักชี เนื่องจากอาหารชนิดนี้โดยทั่วไปไม่ผ่านการปรุงให้สุกด้วยความร้อน จึงต้องเตรียมและรับประทานสดเพื่อลดความเสี่ยงจากภาวะอาหารเป็นพิษ ตามปกติมักเสิร์ฟเซบิเชกับเครื่องเคียงต่าง ๆ ที่ช่วยชูรสชาติของเนื้อปลาให้ดียิ่งขึ้น เช่น มันเทศ ผักกาดหอม ข้าวโพด อาโวคาโด หรือกล้าย เซบิเชเป็นที่นิยมในภูมิภาคชายฝั่งแปซิฟิกของลาตินอเมริกา แม้ต้นกำเนิดของเซบิเชจะยังคงเป็นประเด็นถกเถียงกันอย่างเผ็ดร้อน แต่ในเปรูก็ถือว่าอาหารชนิดนี้เป็นอาหารประจำชาติอย่างหนึ่ง
แม้จะมีร่องรอยทางโบราณคดีที่ชี้ให้เห็นว่ามีการบริโภคอาหารลักษณะคล้ายเซบิเชเมื่อเกือบสองพันปีมาแล้วในเปรู แต่นักประวัติศาสตร์บางคนเชื่อว่า หญิงชาวมัวร์จากกรานาดาที่ติดตามผู้พิชิตดินแดนและนักล่าอาณานิคมชาวสเปนไปด้วยนั้นเป็นผู้นำอาหารต้นกำเนิดของเซบิเชเข้าไปยังเปรู ต่อมาอาหารดังกล่าวได้มีวิวัฒนาการมาเป็นอาหารที่เรียกว่าเซบิเชในปัจจุบัน กัสตอน อากูริโอ เชฟชาวเปรู อธิบายเพิ่มเติมว่า ตำแหน่งทางการเมืองอันโดดเด่นที่ลิมาถือครองอยู่เป็นเวลาสี่ร้อยปีในฐานะศูนย์กลางของเขตอุปราชแห่งเปรูได้เปิดโอกาสให้มีการนำอาหารยอดนิยมต่าง ๆ (เช่น เซบิเช) เข้าไปยังอาณานิคมสเปนแห่งอื่นในภูมิภาค และในที่สุดก็กลายเป็นส่วนหนึ่งของตำรับอาหารท้องถิ่นโดยผสานกับรสชาติและรูปแบบของท้องถิ่นนั้น ๆ
ปัจจุบัน เซบิเชเป็นอาหารยอดนิยมในระดับนานาชาติที่มีวิธีปรุงหลากหลายตลอดทั้งทวีปอเมริกา โดยเริ่มเข้าสู่สหรัฐในคริสต์ทศวรรษ 1980 รูปแบบที่หลากหลายที่สุดของเซบิเชปรากฏในชิลี, เปรู, เอกวาดอร์ และโคลอมเบีย แต่ก็สามารถพบรูปแบบอื่น ๆ ที่โดดเด่นเป็นเอกลักษณ์ได้ในพื้นที่ชายฝั่งของปานามา, ฮอนดูรัส, เอลซัลวาดอร์, กัวเตมาลา, เบลีซ, เม็กซิโก, สหรัฐ และประเทศอื่นอีกหลายประเทศ